**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārkārtējā situācija valstī saistībā ar Covid-19, kā arī tā izplatības ierobežošanas saistītie pasākumi 2020.gadā būtiski ietekmējuši kultūras nozari, kurā strādājošo brīvmākslinieku, nevalstisko organizāciju, privātā sektora, valsts un pašvaldību iestāžu un kapitālsabiedrību darbība tika pilnībā apturēta. Valstī noteiktie sociālās distancēšanās pasākumi ir apturējuši kultūras institūciju un pakalpojumu sniegšanas iespējas klātienē ne tikai ārkārtējās situācijas laikā no 2020.gada 13.marta līdz 9.jūnijam, bet saskaņā ar epidemiologu noteiktajiem norādījumiem turpināsies ilgākā laika periodā līdz 2020.gada beigām vai pat ilgāk, tādējādi atstājot būtisku ietekmi uz kultūras nozares dzīvotspēju.  Atbilstoši nozares apvienojošo asociāciju – Latvijas Pasākumu producentu asociācijas un Latvijas Pasākumu norišu vietu asociācijas, kā arī lielāko biļešu tirdzniecības servisa uzņēmumu „Biļešu paradīze”, „Biļešu serviss” u.c. sniegtajai informācijai, laika periodā no 2020.gada 13.marta līdz 9.jūnijam pilnībā apturēta visu publisko pasākumu norise. Pēc šī brīža datiem tie ir vairāk kā 2 600 pasākumi, no tiem 60% ar pārdotajām biļetēm, kā arī bezmaksas pasākumi. Apgrūtinoši šobrīd prognozēt kopējo kultūras nozares ienākumu kritumu, jo konkrēti sociālās distancēšanās ierobežojumu mazināšanas pasākumi tiek prognozēti un noteikti salīdzinoši īsam laika periodam. Tomēr vadoties no publiskajā vidē izskanējušām prognozēm, kas nesola publisko pasākumu atjaunošanu lielam cilvēku skaitam (sākot no 500 personām un vairāk) līdz gada beigām, nozare paredz, ka tās 2020.gada ieņēmumu kritums varētu būt – 75% pret 2019.gada rādītājiem. Atbilstoši lielāko biļešu tirdzniecības servisa uzņēmumu „Biļešu paradīze”, „Biļešu serviss” u.c. sniegtajai informācijai 2019.gadā nozares biļešu ieņēmumi bija aptuveni 44 milj. *euro*. Šajos ieņēmumos nav ieskaitīti kino izrādīšanas, kā arī privāto un korporatīvo pasākumu ieņēmumi. Līdz ar to prognozējams, ka 2020.gadā nozares zaudējumu apmērs varētu sasniegt ap 33 milj. *euro*, salīdzinot ar 2019.gada rādītājiem. Pasākumu atcelšana rada ne tikai tiešus izdevumus pakalpojumu producentiem un sniedzējiem, bet arī ar kultūras nozari saistītajiem pakalpojumu sniedzējiem. Atbilstoši, ja ārkārtējā situācija un publisko pasākumu pilnīga ierobežošana turpināsies, sektorā tiks ietekmēta vēl daudz lielāka skaita pasākumu norise. Covid-19 ietekmētajā kultūras nozarē strādā 8 322 nodokļu maksātāji, tai skaitā 1 298 darba devēji un 11 637 darba ņēmēji – nevalstiskajās organizācijās, privātajās, tā arī pašvaldību un valsts kultūras institūcijās.  Covid-19 ir ietekmējis visu veida kultūras institūciju un jomu darbību. Kultūras ministrija ir saņēmusi neskaitāmas dažādu nozaru vēstules ar situācijas raksturojumu, kā arī priekšlikumus nozares darbības stabilizēšanas plānam.  Tiešā veidā ārkārtējā situācija ir ietekmējusi Kultūras ministrijas padotībā esošo muzeju, Latvijas Nacionālā arhīva un Latvijas Nacionālās bibliotēkas darbību, minētās iestādes no 2020.gada 13.marta slēdzot apmeklētājiem un tādējādi zaudējot iespējas gūt ienākumus. Šobrīd minētās iestādes, ievērojot visas sanitārā protokola prasības, palēnām ver savas durvis apmeklētājiem, tomēr interese ir novērojama pavisam neliela.  Muzeju pamatdarbības nodrošināšanā būtiska daļa uzturēšanas izdevumu nodrošināšanā ir pašu ieņēmumiem no biļetēm un telpu noma dažādiem pasākumiem, filmēšanām u.c.. Valsts budžeta dotācijas un muzeju pašu ieņēmumu struktūra dažādos muzejos ir visai atšķirīga, valsts dotācijas apjoms ir no 99% līdz 45% no muzeju kopējiem budžeta ieņēmumiem. Piemēram, Rundāles pils muzejs 2020.gada sākumā plānoja, ka gada budžetu, bez investīcijām, veidos 64,8% ieņēmumi no maksas pakalpojumiem un 35,2% valsts budžeta dotācija, savukārt 2020.gada 20.maijā muzejs norāda, ka, ņemot vērā situāciju valstī un neienākošo tūrismu, muzeja ieņēmumu struktūra ļoti strauji pasliktināsies un 2020.gada muzeja gada ieņēmumu struktūru veidos vairs tikai 9% ieņēmumi no maksas pakalpojumiem un 91% valsts budžeta dotācija, tādējādi ieņēmumu kritums ir būtisks, bet tik pat strauji muzejs nevar samazināt savu izdevumus. Rundāles pils muzejs ir pārskatījis visus savus izdevumus un tos, salīdzinot ar 2020.gada sākumu, ir samazinājis no 3,6 milj. *euro* uz 2,1 milj. *euro*. Rundāles pils muzejs uz laiku, kamēr muzejs nebija pieejams apmeklētājiem, samazināja darbinieku darba dienas un darbinieku skaitu, ko muzejs piesaista uz sezonas laiku, lai uzturētu teritoriju. Ņemot vērā minēto, Rundāles pils muzejam, lai segtu samazinātos izdevumus, ir nepieciešamas papildus valsts atbalsts 0,713 milj. *euro* apmērā. Ārkārtējās situācijas dēļ apmeklētāju grupu rezervāciju statistika līdz 2020.gada 20.martam rāda, ka anulāciju un rezervāciju dēļ apmeklētāju skaita prognoze, salīdzinot ar 2019.gadu, ir 68% ar tendenci sarukt. Tas ļauj prognozēt ieņēmumu apjoma samazinājumu no maksas pakalpojumiem par aptuveni 95% jeb 2 176 000 *euro* no kopējiem plānotajiem ieņēmumiem 2020.gadā (Rundāles pils muzeja prognoze 2020.gada 20.maijā). Covid-19 ir ietekmējis arī apmeklētāju plūsmas muzejos.  Periodā, kad muzeji bija slēgti apmeklētājiem, t.i., no 2020.gada 13.marta līdz maija vidum, jau zaudēta 1/8 daļa no gada plānotā apmeklētāju skaita. Būtisku muzeju apmeklētāju segmentu veido ārvalstu tūristi grupās, attiecīgi 215 868 un 256 812 jeb 14% un 16,6% no apmeklējumu kopskaita. Līdz ar ceļošanas ierobežojumiem un tūrisma nozares panīkumu, nav paredzams, ka organizēto tūristu plūsma varētu atjaunoties 2020.gadā. Tāpat arī skolēnu grupu programmas „Latvijas skolas soma” apmeklējumi 2019.gadā veidoja 107 770 jeb 7% no kopējā apmeklējumu skaita muzejos. Pēc izglītības iestāžu darbības pārtraukšanas klātienē ārkārtējās situācijas laikā, sarežģīti prognozēt, vai un kādā apjomā un intensitātē muzeju apmeklējumi grupās (klasēs) varēs notikt rudenī. Secināms, ka 2020.gadā muzeji varētu sasniegt tikai 30% no 2019.gada apmeklētāju kopskaita – 1 547 424 (2018.gadā – līdzīgi, 1 544 945). Vērtējot Lietuvas praksi, pēc divām nedēļām, kopš muzeji ir atvērti, secināms, ka apmeklētāju plūsma muzejos aug ļoti lēni, cilvēki vairāk laika pavada dabā, nevis dodas uz pasākumiem telpās.  Kopumā Kultūras ministrijas padotībā esošie muzeji 2020.gada sākumā plānoja, ka gada budžetu, bez investīcijām, veidos 27% ieņēmumi no maksas pakalpojumiem un 73% valsts budžeta dotācija, savukārt 2020.gada maijā vairāki muzeji norāda, ka, ņemot vērā situāciju valstī un neienākošo tūrismu, muzeju ieņēmumu struktūra ļoti strauji pasliktināsies un 2020.gadā kopējo muzeju gada ieņēmumu struktūru veidos vairs tikai 5% ieņēmumi no maksas pakalpojumiem un 95% valsts budžeta dotācija, tādējādi ieņēmumu kritums ir būtisks, bet tik pat strauji muzeji nevar samazināt savus izdevumus. Muzeji ir pārskatījuši visus savus izdevumus un tos, salīdzinot ar 2020.gada sākumu, ir samazinājuši no 11,05% jeb 17,46 milj. *euro* uz 15,53 milj. *euro*. Daži muzeji uz laiku, kamēr nebija pieejami apmeklētājiem, samazināja darbinieku darba dienas un darbinieku skaitu, ko muzeji piesaista uz sezonas laiku, lai uzturētu teritoriju. Ņemot vērā minēto, muzejiem, lai segtu samazinātos izdevumus, ir nepieciešams papildus valsts atbalsts 2,08 milj. *euro* apmērā.  Latvijas Nacionālajam arhīvam ārkārtējās situācijas laikā pieprasījums pēc tā pakalpojumiem ir samazinājies par 40%. Vienlaicīgi ir pieauguši pasta izdevumi, jo izziņas tiek nosūtītas pa pastu, nevis izsniegtas klātienē. Latvijas Nacionālajam arhīvam tāpat pieauguši izdevumi saistībā ar distancēšanās prasību un sanitārepidemioloģisko prasību ievērošanu. Arī pēc ārkārtējās situācijas beigām plānojams aptuveni 20% samazinājums arhīva dokumentu kopiju pasūtīšanai personīgām un reprezentācijas vajadzībām, jo iedzīvotajiem un uzņēmumiem nebūs pietiekami naudas līdzekļi. Tāpat par aptuveni 20% varētu samazināties pasūtījumi no iestādēm dokumentu aprakstīšanai, jo iestādēm būs citi svarīgāki uzdevumi to darbības nodrošināšanai. Līdz ar to Latvijas Nacionālajam arhīvam, lai segtu samazinātos izdevumus ir nepieciešams papildus valsts atbalsts 0,199 milj. *euro* apmērā, jo Latvijas Nacionālais arhīvs 2020.gada sākumā plānoja, ka gada budžetu, bez investīcijām, veidos 7% ieņēmumi no maksas pakalpojumiem un 93% valsts budžeta dotācija, savukārt 2020.gada maijā Latvijas Nacionālais arhīvs norāda, ka, ņemot vērā situāciju valstī, arhīva ieņēmumu struktūra ļoti strauji pasliktināsies un 2020.gada Latvijas Nacionālā arhīva gada ieņēmumu struktūru veidos vairs tikai 4% ieņēmumi no maksas pakalpojumiem un 96% valsts budžeta dotācija. Latvijas Nacionālais arhīvs ir pārskatījis savus izdevumus un, salīdzinot ar 2020.gada sākumu, nav spējis tos samazināt, jo arī ārkārtējās situācijas laikā arhīva elektrības un citu komunālo maksājumu izdevumi nesamazinājās, jo arhīva darbinieku darbu nav iespējams veikt attālināti un, ievērojot arhīvu ēku stāvokli, to uzturēšanas izdevumi nemazinās, bet tikai palielinās, kā arī, ņemot vērā veiktos iepirkumus par sakaru un informāciju tehnoloģiju pakalpojumiem, izdevumi tikai palielinās.  Latvijas Nacionālās bibliotēkas darbs ar klātienes apmeklētājiem, sākoties ārkārtējai situācijai, tika pilnībā pārtraukts, līdz ar to bibliotēkai strauji samazinājās ieņēmumi no sniegtajiem bibliotekārajiem pakalpojumiem, ekskursijām, stāvvietas izmantošanas un telpu nomas. Ņemot vērā esošos un nākotnē plānotos ierobežojumus par pulcēšanos, īstermiņa telpu nomas pasākumi Latvijas Nacionālajā bibliotēkā nevarēs notikt, līdz ar to, neizpildot plānotos pašu ieņēmumus par šiem pakalpojumiem, bibliotēka plāno, ka ieņēmumi par telpu nomu 2020.gadā sasniegs tikai 26% no 2019.gadā izpildes. Šie ir ieņēmumi, kas sniedz lielu atspaidu valsts budžetam, lai nodrošinātu bibliotēkas pakalpojumu sniegšanu. Latvijas Nacionālā bibliotēka 2020.gada sākumā plānoja, ka gada budžetu, bez investīcijām, veidos 6,6% ieņēmumi no maksas pakalpojumiem un 93,4% valsts budžeta dotācija, savukārt 2020.gada maijā Latvijas Nacionālā bibliotēka norāda, ka, ņemot vērā situāciju valstī, bibliotēkas ieņēmumu struktūra ļoti strauji pasliktināsies un 2020.gada bibliotēkas gada ieņēmumu struktūru veidos vairs tikai 1,7% ieņēmumi no maksas pakalpojumiem un 98,3% valsts budžeta dotācija. Latvijas Nacionālā bibliotēka, ņemot vērā papildu izdevumus par informāciju tehnoloģiju pakalpojumiem, lai nodrošinātu bibliotēkas darbinieku attālināto darbu un iespēju bibliotēkas lasītājiem bezmaksas piekļuvi bibliotēkas resursiem, izmantojot periodika.lv un letonika.lv, 2020.gada izdevumus spēs samazināt par 1%. Ņemot vērā minēto, Latvijas Nacionālajai bibliotēkai, lai segtu samazinātos izdevumus, ir nepieciešams papildus valsts atbalsts 0,415 milj. *euro* apmērā.  Latvijas profesionālās skatuves mākslas nozare (teātris, mūzika, cirks, opera un balets), kurā darbojas 15 valsts dibinātas kapitālsabiedrības, beidzamajos gados ir spējusi piesaistīt plašu skatītāju loku (2018.gadā 1 206 179 apmeklējumi, 2019.gadā – 1 215 848 apmeklējumi), piedāvājot daudzveidīgu koncertu un izrāžu klāstu (2018.gadā sniegtas 3 915 izrādes un koncerti, 2019.gadā – 4 038 izrādes un koncerti). 2019.gadā biļešu ieņēmumi ir sasnieguši 13,87 milj. *euro*. Kapitālsabiedrības, kurās Kultūras ministrija ir valsts kapitāla daļu turētāja (turpmāk – kapitālsabiedrības), 2020.gada sākumā plānoja, ka gada budžetu, bez investīcijām, veidos 35,1% pašu ieņēmumi un 64,9% valsts budžeta dotācija, savukārt 2020.gada 14.maijā kapitālsabiedrības norāda, ka, ņemot vērā situāciju valstī un atceltos pasākumus, kapitālsabiedrību ieņēmumu struktūra ļoti strauji pasliktināsies un attiecīgi tā ietekmē 2020.gada ieņēmumu struktūru veidos vairs tikai 17,8% pašu ieņēmumi un 82,2% valsts budžeta dotācija, tādējādi ieņēmumu kritums ir būtisks, bet tik pat strauji kapitālsabiedrības nevar samazināt savus izdevumus. Kapitālsabiedrības ir pārskatījušas visus savus izdevumus un tos, salīdzinot ar 2020.gada sākumu, ir samazinājušas par 13,9% jeb no 49,2 milj. *euro* uz 42,4 milj. *euro*. Kapitālsabiedrības ir samazinājušas darbinieku skaitu, samazinājušas ieguldījumus jaunos uzvedumos, pārskatījušas un samazinājušas administratīvās un saimnieciskās izmaksas un veikušas citus izdevumus samazinošus pasākumus. Ārkārtējā situācija ir radījusi būtisku ietekmi uz kapitālsabiedrībām to saistību segšanai, īpaši darbinieku atalgojumu, kas jau ir samazināts. Kapitālsabiedrībām samazinātā darbinieku atalgojuma segšanai mēnesī ir nepieciešams finansējums 1,5 milj. *euro*, no valsts budžeta dotācijas daļas ir iespējams nosegt tikai 54% no nepieciešamā finansējuma atlīdzības izmaksai, līdz ar to mēnesī iztrūkstošā daļa atlīdzības izmaksai ir 1 milj. *euro*. Līdz ar to kapitālsabiedrībām ir nepieciešams valsts atbalsts 6 milj. *euro* apmērā, lai segtu darbinieku atlīdzības izdevumus no ārkārtējās situācijas sākuma līdz 2020.gada 1.oktobrim.  Dīkstāves pabalstu piešķiršana pašnodarbinātajām personām saskaņā ar Ministru kabineta 2020.gada 31.marta noteikumiem Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība” ir terminēta līdz 2020.gada 30.jūnijam, taču Ministru kabinets plāno atsevišķus ierobežojumus, tai skaitā publisko pasākumu norisei, saglabāt arī pēc ārkārtējās situācijas beigām 2020.gada 9.jūnijā. Līdz ar to kultūras nozarē strādājošajiem, atšķirībā no citām tautsaimniecības nozarēm, nebūs iespējams pilnvērtīgi atsākt radošo darbību.  Lai pasargātu radošās personas no pilnīgas sociālo garantiju zaudēšanas, Valsts kultūrkapitāla fonds Valsts kultūrkapitāla fonda likumā noteiktajā kārtībā plāno izveidot jaunu mērķprogrammu „Radošo personu nodarbinātības programma”, kurā individuāli nodarbinātas radošās personas, kuru profesionālā darbība ierobežota Covid-19 apdraudējuma laikā atbilstoši Ministru kabineta noteiktajiem pulcēšanās ierobežojumiem epidemioloģiskās drošības nolūkos, varēs pretendēt uz apmaksātu radošo darbu, kas tām ļaus īstenot savas radošās ieceres un vienlaikus saņemt nepieciešamās sociālās garantijas iztikas nodrošināšanai.  Programmu paredzēts īstenot terminētā laika posmā no 2020.gada 1.jūlija līdz 2020.gada 30.septembrim, 2020.gada jūnijā izsludinot vienreizēju pieteikšanos programmai, un ar atbalstu ieguvušajām personām noslēdzot līgumu par vienreizēju līdzekļu piešķīrumu 1 614 *euro* apmērā radošā darba veikšanai no 2020.gada 1.jūlija līdz 2020.gada 30.septembrim.  Piešķiramo līdzekļu apmērs personai noteikts 50% apmērā no Centrālās statistikas pārvaldes oficiālajā statistikas paziņojumā publicētā valstī strādājošo mēneša vidējās darba samaksas apmēra 2019.gadā jeb 538 *euro.* Šāds atbalsta apmērs noteikts, lai ievērotu samērības principu ar citām Valsts kultūrkapitāla fonda mērķprogrammām, ņemot vērā, ka jaunrades stipendiju, kas tiek piešķirtas līdzšinējā radošajā darbībā augstu māksliniecisko kvalitāti apliecinājušu rakstnieku, mākslinieku un komponistu radošās izaugsmes un žanriski daudzveidīgas izcilas kvalitātes oriģinālliteratūras, mākslas darbu un oriģinālmūzikas tapšanai, apmērs ir 800 *euro*, savukārt radošo personu atbalsta stipendijas radošā dīkstāvē esošajam radošajām personām, no kurām atbalsta saņemšanas laikā netiek prasīts īstenot radošo darbu, apmērs ir 430 *euro*.  Paredzēts, ka mērķprogrammai „Radošo personu nodarbinātības programma” pieteiksies 1 200 radošās personas, ņemot vērā mākslas nozares pārstāvju pieteikšanas dinamiku pašnodarbināto personu un darba ņēmēju dīkstāves programmās līdz 2020.gada 15.maijam. Mērķprogrammai varēs pieteikties fiziskas personas – darbspējas vecumā esošas radošās personas, kuras bijušas radoši aktīvas pēdējo trīs gadu laikā un kuru vidējie mēneša ienākumi laikā no 2020.gada marta līdz maijam nav bijuši lielāki kā 50% no Centrālās statistikas pārvaldes oficiālajā statistikas paziņojumā publicētās valstī strādājošo mēneša vidējās darba samaksas 2019.gadā (538 *euro*). Atbalstam nevarēs pieteikties personas, kuras kā darba ņēmēji nodarbinātas uz pilnu darba laiku, ienākumiem no šīs nodarbinātības pārsniedzot 2020.gadā valstī noteikto minimālo mēneša darba algu.  Lai pieteiktos mērķprogrammai „Radošo personu nodarbinātības programma”, radošajai personai būs jāiesniedz apliecinājums, ka tās profesionālā darbība ir ierobežota Covid-19 apdraudējuma laikā atbilstoši Ministru kabineta noteiktajiem pulcēšanās ierobežojumiem epidemioloģiskās drošības nolūkos, kā arī radošās darbības plāns trīs mēnešiem un radošās darbības *portfolio* par pēdējiem trim gadiem. Ja persona atbildīs visiem atbalsta kritērijiem, tai tiks izmaksāts vienreizējs līdzekļu piešķīrums. Gadījumā, ja pieteikumu skaits pārsniegs mērķprogrammā pieejamos finanšu līdzekļus, finansējumu piešķirs pieteikumu iesniegšanas secībā. Pēc mērķprogrammas beigām personai būs jāiesniedz atskaite par īstenoto radošo darbību.  2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „*daļa no faktiskajām izmaksām*” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).  Kultūras ministrija ir veikusi Projekta 1. un 2.punktā plānoto atbalsta saņēmēju  analīzi un secinājusi, ka katra potenciālā valsts atbalsta saņēmēja saimnieciskās darbības ieņēmumi nepārsniegs 2020.gadā 50% no kopējiem attiecīgās institūcijas izdevumiem, līdz ar to Projekta 1. un 2.punktā noteiktais valsts atbalsts šīm institūcijām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro.  Atbilstoši Paziņojuma par valsts atbalsta jēdzienu 6.punktam, komercdarbības atbalsta noteikumi ir piemērojami tad, ja labumu no pasākuma gūst arī saimnieciskās darbības veicējs. Ņemot vērā, ka Projekta 1.3.punktā noteiktais valsts atbalsts ir paredzēts radošajām personām, kas ir saimnieciskās darbības veicēji, Kultūras ministrija ir izvērtējusi, ka šo personu saimnieciskā darbība nav tāda, kas varētu ietekmēt tirdzniecību un konkurenci, proti, neizpildās Komercdarbības atbalsta kontroles likuma 5.pantā noteiktā ceturtā komercdarbības atbalsta pazīme, līdz ar to atbalsts šīm personām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro.  Ņemot vērā minēto, no valsts budžeta programmas „Līdzekļi neparedzētiem gadījumiem” Kultūras ministrijai nepieciešams finansējums 10 613 063 *euro* apmērā, lai mazinātu Covid-19 krīzes negatīvo seku ietekmi uz kultūras nozari, tai skaitā:   * 1. 5 980 320 *euro*, lai stabilizētu finanšu situāciju kapitālsabiedrībās, kurās Kultūras ministrija ir valsts kapitāla daļu turētāja;   2. 2 696 743 *euro*, lai stabilizētu finanšu situāciju Latvijas Nacionālajā bibliotēkā, Latvijas Nacionālajā arhīvā un Kultūras ministrijas padotībā esošajos muzejos;   3. 1 936 000 *euro* Valsts kultūrkapitāla fondam mērķprogrammas „Radošo personu nodarbinātības programma” īstenošanai no 2020.gada 1.jūlija līdz 2020.gada 30.septembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālā bibliotēka, Latvijas Nacionālais arhīvs, Kultūras ministrijas padotībā esošie muzeji, kapitālsabiedrībās, kurās Kultūras ministrija ir valsts kapitāla daļu turētāja, Valsts kultūrkapitāla fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kurās Kultūras ministrija ir valsts kapitāla daļu turētāja, Kultūras ministrijas padotībā esošie muzeji, Latvijas Nacionālā bibliotēka, Latvijas Nacionālais arhīvs, dažādu kultūras nozaru radošās personas, Valsts kultūrkapitāla fonds, kultūras produktu radītāji u.c. kultūras procesā iesaistītie. |
| 2. | Projekts šo jomu neskar. | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 10 613 063 | 0 | 0 | 0 | 0 | 0 |
| 2.1. valsts pamatbudžets | 0 | 10 613 063 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -10 613 063 | 0 | 0 | 0 | 0 | 0 |
| 3.1. valsts pamatbudžets | 0 | -10 613 063 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +10 613 063 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Lai stabilizētu finanšu situāciju Latvijas Nacionālajā bibliotēkā, Latvijas Nacionālajā arhīvā un Kultūras ministrijas padotībā esošajos muzejos, nepieciešams finansējums 2 696 743 *euro*:  Memoriālo muzeju apvienība:  2020.gada sākumā finanšu plāns: ieņēmumi kopā 1 030 378 *euro* (pašu ieņēmumi 45 000 *euro* + valsts budžeta dotācija 985 378 *euro*) un izdevumi 1 030 378 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 1 003 378 *euro* (pašu ieņēmumi 18 000 *euro* + valsts budžeta dotācija 985 378 *euro*) un izdevumi 1 032 379 *euro*.  Papildus nepieciešamais atbalsts 29 001 *euro* (precizētie izdevumi 1 032 379 *euro* – precizētie ieņēmumi 1 003 378 *euro*).  Rundāles pils muzejs:  2020.gada sākumā finanšu plāns – ieņēmumi kopā 3 546 407 *euro* (pašu ieņēmumi 2 300 000 *euro* + valsts budžeta dotācija 1 246 407 *euro*) un izdevumi 3 546 407 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 1 370 407 *euro* (pašu ieņēmumi 124 000 *euro* + valsts budžeta dotācija 1 246 407 *euro*) un izdevumi 2 083 550 *euro*.  Papildus nepieciešamais atbalsts 713 143 *euro* (precizētie izdevumi 2 083 550 *euro* – precizētie ieņēmumi 1 370 407 *euro*).  Īpaši aizsargājamais kultūras piemineklis – Turaidas muzejrezervāts:  2020.gada sākumā finanšu plāns: ieņēmumi kopā 1 664 408 *euro* (pašu ieņēmumi 1 000 000 *euro* + valsts budžeta dotācija 664 408 *euro*) un izdevumi 1 664 408 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 791 102 *euro* (pašu ieņēmumi 126 694 *euro* + valsts budžeta dotācija 664 408 *euro*) un izdevumi 1 284 158 *euro.*  Papildus nepieciešamais atbalsts 493 056 *euro* (precizētie izdevumi 1 284 158 *euro* – precizētie ieņēmumi 791 102 *euro*).  Latvijas Etnogrāfiskais brīvdabas muzejs:  2020.gada sākumā finanšu plāns: ieņēmumi kopā 1 542 186 *euro* (pašu ieņēmumi 405 645 *euro* + valsts budžeta dotācija 1 136 541 *euro)* un izdevumi 1 467 375 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 1 205 160 *euro* (pašu ieņēmumi 68 619 *euro* + valsts budžeta dotācija 1 136 541 *euro*) un izdevumi 1 467 375 *euro*.  Papildus nepieciešamais atbalsts 262 215 *euro* (precizētie izdevumi 1 467 375 *euro* – precizētie ieņēmumi 1 205 160 *euro*).  Rīgas vēstures un kuģniecības muzejs:  2020.gada sākumā finanšu plāns: ieņēmumi kopā 1 767 753 *euro* (pašu ieņēmumi 230 000 *euro* + valsts budžeta dotācija 1 537 753 *euro*) un izdevumi 1 767 753 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 1 620 443 *eur*o (pašu ieņēmumi 82 690 *euro* + valsts budžeta dotācija 1 537 753 *euro*) un izdevumi 1 707 282 *euro*.  Papildus nepieciešamais atbalsts 86 839 *euro* (precizētie izdevumi 1 707 282 *euro* – precizētie ieņēmumi 1 620 443 *euro*).  Latvijas Nacionālais mākslas muzejs:  2020.gada sākumā finanšu plāns: ieņēmumi kopā 4 788 460 *euro* (pašu ieņēmumi 720 000 *euro* + valsts budžeta dotācija 4 068 460 *euro*) un izdevumi 4 788 460 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 4 328 460 *euro* (pašu ieņēmumi 260 000 *euro* + valsts budžeta dotācija 4 068 460 *euro*) un izdevumi 4 788 460 *euro*.  Papildus nepieciešamais atbalsts 460 000 *euro* (precizētie izdevumi 4 788 460 *euro* – precizētie ieņēmumi 4 328 460 *euro*).  Latvijas Nacionālais vēstures muzejs:  2020.gada sākumā finanšu plāns: ieņēmumi kopā 2 049 987 *euro* (pašu ieņēmumi 61 560 *euro* + valsts budžeta dotācija 1 988 427 *euro*) un izdevumi 2 041 707 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 2 004 220 *euro* (pašu ieņēmumi 15 793 *euro* + valsts budžeta dotācija 1 988 427 *euro*) un izdevumi 2 041 707 *euro*.  Papildus nepieciešamais atbalsts 37 487 *euro* (precizētie izdevumi 2 041 707 *euro* – precizētie ieņēmumi 2 004 220 *euro*).  Latvijas Nacionālais arhīvs:  2020.gada sākumā finanšu plāns: ieņēmumi kopā 7 687 535 *euro* (pašu ieņēmumi 561 635 *euro* + valsts budžeta dotācija 7 125 900 *euro*) un izdevumi 7 687 535 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 7 487 639 *euro* (pašu ieņēmumi 361 739 *euro* + valsts budžeta dotācija 7 125 900 *euro*) un izdevumi 7 685 535 *euro*.  Papildus nepieciešamais atbalsts 199 896 *euro* (precizētie izdevumi 7 685 535 *euro* – precizētie ieņēmumi 7 487 639 *euro*).  Latvijas Nacionālā bibliotēka:  2020.gada sākumā finanšu plāns: ieņēmumi kopā 9 771 077 *euro* (pašu ieņēmumi 642 113 *euro* + valsts budžeta dotācija 9 128 964 *euro*) un izdevumi 9 771 077 *euro*.  2020.gada plāns, ņemot vērā ārkārtējās situācijas ietekmi – ieņēmumi kopā 9 290 964 *euro* (pašu ieņēmumi 162 000 *euro* + valsts budžeta dotācija 9 128 964 *euro*) un izdevumi 9 706 070 *euro*.  Papildus nepieciešamais atbalsts 415 106 *euro* (precizētie izdevumi 9 706 070 *euro* – precizētie ieņēmumi 9 290 964 *euro*).  2. Lai stabilizētu finanšu situāciju kapitālsabiedrībās, kurās Kultūras ministrija ir valsts kapitāla daļu turētāja, ir nepieciešams finansējums 5 980 320 *euro* apmērā, lai segtu darbinieku atlīdzības izdevumus no ārkārtējās situācijas sākuma līdz 2020.gada 1.oktobrim (viena mēneša atlīdzības fonds, kas nav segts ne no pašu ieņēmumiem, ne valsts budžeta dotācijas, ir 966 720 *euro* x 6 mēneši).  3. Valsts kultūrkapitāla fondam mērķprogrammas „Radošo personu nodarbinātības programma” īstenošanai no 2020.gada 1.jūlija līdz 2020.gada 30.septembrim nepieciešamais finansējums 1 936 000 *euro* (538 *euro* (50% no 1076 *euro*) x 3 mēneši x 1 200 personas). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Kultūras ministrijas budžeta apakšprogrammā 19.07.00 „Mākslas un literatūra” 2020.gadā valsts budžeta finansējums pamatdarbībai valsts sabiedrībai ar ierobežotu atbildību „Latvijas Nacionālā opera un balets” ir 9 618 503 *euro*, valsts sabiedrībai ar ierobežotu atbildību „Rīgas cirks” ir 349 466 *euro*, sabiedrībai ar ierobežotu atbildību „Starptautiskā rakstnieku un tulkotāju māja” ir 643 397 *euro*, valsts sabiedrībai ar ierobežotu atbildību „KREMERATA BALTICA” ir 484 954 *euro*, valsts sabiedrībai ar ierobežotu atbildību „Liepājas simfoniskais orķestris” ir 1 885 414 *euro*, valsts sabiedrībai ar ierobežotu atbildību „Valsts Akadēmiskais koris „Latvija”” ir 1 182 756 *euro*, valsts sabiedrībai ar ierobežotu atbildību „Latvijas Koncerti” ir 2 930 417 *euro*, valsts sabiedrībai ar ierobežotu atbildību „Latvijas Nacionālais simfoniskais orķestris” ir 2 391 592 *euro*, valsts sabiedrībai ar ierobežotu atbildību „Latvijas Nacionālais teātris” ir 2 794 128 *euro*, valsts sabiedrībai ar ierobežotu atbildību „Dailes teātris” ir 2 661 494 *euro*, valsts sabiedrībai ar ierobežotu atbildību „Mihaila Čehova Rīgas Krievu teātris” ir 1 840 134 *euro*, valsts sabiedrībai ar ierobežotu atbildību „Jaunais Rīgas teātris” ir 1 401 232 *euro*, valsts sabiedrībai ar ierobežotu atbildību „Latvijas Leļļu teātris” ir 1 187 946 *euro*, valsts sabiedrībai ar ierobežotu atbildību „Valmieras drāmas teātris” ir 1 536 067 *euro* un valsts sabiedrībai ar ierobežotu atbildību „Daugavpils teātris” ir 1 392 615 *euro*. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zakevica 67330260

[Baiba.Zakevica@km.gov.lv](mailto:Baiba.Zakevica@km.gov.lv)